รัฐบาลไทย-ข่าวทำเนียบรัฐบาล-โฆษกรัฐบาลแจงเหตุเรือล่มกลางแม่น้ำเจ้าพระยา จ.อยุธยา เกิดจากรับผู้โดยสารเกินอัตรา ขอให้ทุกฝ่ายเคารพกฎหมาย ปฏิบัติตามคำแนะนำ เพื่อป้องกันไม่ให้เกิดเหตุการณ์ซ้ำ
วันจันทร์ที่ 31 ตุลาคม 2559
โฆษกรัฐบาลแจงเหตุเรือล่มกลางแม่น้ําเจ้าพระยา จ.อยุธยา เกิดจากรับผู้โดยสารเกินอัตรา ขอให้ทุกฝ่ายเคารพกฎหมาย ปฏิบัติตามคําแนะนํา เพื่อป้องกันไม่ให้เกิดเหตุการณ์ซ้ํา
โฆษกรัฐบาลแจงเหตุเรือล่มกลางแม่น้ําเจ้าพระยา จ.อยุธยา เกิดจากรับผู้โดยสารเกินอัตรา ขอให้ทุกฝ่ายเคารพกฎหมาย ปฏิบัติตามคําแนะนํา เพื่อป้องกันไม่ให้เกิดเหตุการณ์ซ้ํา
วันนี้ ( 20 ก.ย. 59) เวลา 13.15 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี ได้มอบหมายให้พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธานฯ การประชุม ครม.แทน พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงเรื่องที่รองนายกรัฐมนตรีได้รับบัญชาจากนายกรัฐมนตรีให้มีการหารือและได้มีการรายงานความคืบหน้าเกี่ยวกับกรณีเรือบรรทุกผู้โดยสารอับปางกลางแม่น้ําเจ้าพระยา บริเวณวัดสนามไชย จังหวัดพระนครศรีอยุธยา ซึ่งรัฐมนตรีว่าการกระทรวงคมนาคม ได้รายงานว่า สาเหตุที่ทําให้มีผู้เสียชีวิตจํานวนมาก เกิดจากเรือรับผู้โดยสารเกินอัตราที่กําหนดไว้ ประมาณสองเท่าของจํานวนผู้โดยสารที่เรือสามารถรับได้อย่างปลอดภัย ขณะเดียวกันผู้โดยสารได้ใช้บริการอีกเป็นจํานวนมากทําให้เกิดความแออัด ขณะที่อุปกรณ์เครื่องชูชีพมีจํานวนไม่เพียงพอในการรองรับผู้โดยสารเวลาเกิดอุบัติเหตุ ที่สําคัญคือพนักงานขับเรือไม่สามารถมองเห็นตอม่อซึ่งจมอยู่ใต้น้ําจึงทําให้เรือชนตอม่อจนเกิดอุบัติเหตุขึ้น อีกทั้งโป๊ะหรือท่าเรือบริเวณนั้นไม่ได้เป็นของส่วนราชการแต่เป็นของเอกชนที่ทางวัดได้จัดทําขึ้น
ทั้งนี้ นายกรัฐมนตรี ได้สั่งการให้มีการตรวจสอบและสอบสวนว่า มีบุคคลใดที่มีส่วนเกี่ยวข้องและประมาทเลินเล่อหรือคิดถึงแต่เพียงเรื่องผลกําไรโดยไม่คํานึกถึงความปลอดภัย แม้กฎหมายที่เกี่ยวกับการจราจรขนส่งทางน้ํามีอยู่แล้ว แต่ผู้ที่เกี่ยวข้องละเลยและไม่ปฏิบัติ รวมทั้งผู้โดยสารอาจขึ้นเรือโดยรู้เท่าไม่ถึงการณ์ว่าจะเกิดเหตุการณ์เช่นนี้ถ้ามีผู้โดยสารจํานวนมากเกินไป ส่วนท่าเรือหรือโป๊ะดังกล่าวกรมเจ้าท่าต้องพิจารณาใช้อํานาจหน้าที่เร่งตรวจสอบ รวมถึงท่าเรือหรือโป๊ะอื่น ๆ ด้วย อย่างไรก็ตามเรื่องนี้ถือเป็นอุทาหรณ์สําคัญที่ก่อให้เกิดความสูญเสียกับประชาชนเป็นจํานวนมาก ซึ่งขณะนี้มียอดผู้เสียชีวิตแล้วประมาณ 26 ราย และยังหาไม่พบอีกจํานวน 3 ราย โดยนายกรัฐมนตรี ได้ฝากแสดงความเสียใจและขอให้ทุกฝ่ายที่เกี่ยวข้องได้ดําเนินการตรวจสอบและสอบสวน พักใบอนุญาต ขณะเดียวกันรัฐมนตรีว่าการกระทรวงคมนาคม กล่าวว่าต้องมีการดําเนินการทั้งทางอาญาและแพ่ง กับผู้ควบคุมเรือ และเจ้าของเรือและบริษัทเจ้าของเรือ ซึ่งทุกฝ่ายได้มีการแจ้งให้ทุกหน่วยงานที่เกี่ยวข้องไปดําเนินการดูแลรับผิดชอบ กํากับ ตรวจสอบการเดินทาง การขนส่งทางสาธารณะอื่น ๆ ด้วยไม่เฉพาะการขนส่งทางเรือเท่านั้น จึงขอวิงวอนทุกฝ่ายให้เคารพกฎหมาย และปฏิบัติตามคําแนะนําต่าง ๆ เพื่อป้องกันไม่ให้เกิดเหตุการณ์เช่นนี้ขึ้นอีก
นอกจากนี้ นากยกรัฐมนตรี ได้มอบหมายให้พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธานคณะกรรมการขับเคลื่อนแก้ไขปัญหาทัวร์ศูนย์เหรียญ ซึ่งได้มีการประชุมผู้ที่เกี่ยวข้องภายหลังการประชุมคณะรัฐมนตรี ทั้งนี้ นายกรัฐมนตรี ได้กําชับให้มีการตรวจสอบให้ครบถ้วนโดยไม่ต้องเกรงกลัวอิทธิพลใด ๆ ทั้งสิ้น เพราะถือว่าเป็นช่วงที่คณะรักษาความสงบแห่งชาติ (คสช.) ต้องจัดระเบียบสังคมและเรื่องเศรษฐกิจต่าง ๆ ที่ไม่ถูกต้องตามกฎหมายและก่อให้เกิดความสูญเสียทางเศรษฐกิจ ซึ่งหากมีบุคคลใดเข้าไปเกี่ยวข้องก็ต้องดําเนินการอย่างเต็มที่ ขณะเดียวกันนายกรัฐมนตรี ต้องการให้มีความชัดเจนถึงสิ่งที่ได้ดําเนินการแก้ไขปัญหาในวันนี้ โดยเฉพาะในเรื่องการอํานวยความสะดวกต่าง ๆ จะไม่ส่งผลกระทบต่อการท่องเที่ยวทั้งในประเทศและต่างประเทศ อย่างไรก็ตามเชื่อมั่นว่านักท่องเที่ยวที่เดินทางมาเที่ยวประเทศไทยต้องรู้สึกชื่นชอบต่อการดําเนินการดังกล่าว เพราะประเทศไทยได้มีการดูแลให้นักท่องเที่ยวต่างประเทศเกิดความปลอดภัยและไม่ถูกลอยแพในระหว่างการเดินทางมาท่องเที่ยวในประเทศไทย
-------------------------
กลุ่มประชาสัมพันธ์และเผยแพร่ สํานักโฆษก